

**แผนการบริหารและพัฒนาทรัพยากรบุคคล**

**ประจำปีงบประมาณ พ.ศ. 2567**

**องค์การบริหารส่วนตำบลขามป้อม**

**อำเภอสำโรง จังหวัดอุบลราชธานี**

**หลักการและเหตุผล**

รัฐธรรมนูญแห่งราชอาณาจักรไทย มาตรา 258 ข(4) ได้กำหนดไว้ว่า ให้มีการปรับปรุงและพัฒนาการบริหารงานบุคคลภาครัฐเพื่อจูงใจให้ผู้มีความรู้ความสามารถอย่างแท้จริงเข้ามาทำงานในหน่วยงานของรัฐ และสามารถเจริญก้าวหน้าได้ตามความสามารถและผลสัมฤทธิ์ของงานของแต่ละบุคคลมีความซื่อสัตย์ สุจริต กล้าตัดสินใจและกระทำในสิ่งที่ถูกต้องโดยคิดถึงประโยชน์ส่วนรวมมากกว่าประโยชน์ส่วนตัว มีความคิดเห็น สร้างสรรค์และคิดค้นนวัตกรรมใหม่ๆ เพื่อให้การปฏิบัติราชการและการบริหารราชการแผ่นดิน เป็นไปอย่างมีประสิทธิภาพ และมีมาตรการคุ้มครองป้องกันบุคลากรรัฐจากการใช้อำนาจโดยไม่เป็นธรรมของผู้บังคับบัญชา

**วิสัยทัศน์ (Vision)** เรียนรู้เท่าทันเทคโนโลยี มีธรรมาภิบาล พัฒนาท้องถิ่นอย่างยั่งยืน

**พันธกิจ**

1) พัฒนาบุคลากรองค์การบริหารส่วนตำบลขามป้อม ให้เป็นมืออาชีพและนวัตกรรม มีความรู้ ทัศนคติ ทักษะที่จำเป็นในการบริหารงานและบูรณาการอย่างเป็นระบบพร้อมปรับตัวสู่ยุคดิจิทัล

2) เสริมสร้างคุณธรรม จริยธรรม วัฒนธรรมและค่านิยมร่วม เพื่อเพิ่มประสิทธิภาพดารปฏิบัติงานและป้องกันการทุจริตประพฤติมิชอบ

3) พัฒนาบุคลากรองค์การบริหารส่วนตำบลขามป้อมให้มีคุณภาพชีวิตที่ดี มีความสุข มีความสมดุลของชีวิตและการทำงาน

4) ส่งเสริมการเรียนรู้และพัฒนาตนเองอย่างต่อเนื่องด้วยระบบเทคโนโลยีสารสนเทศและดิจิทัลที่เหมาะสม

5) พัฒนาบุคลากรองค์การบริหารส่วนตำบลขามป้อมตามเส้นทางความก้าวหน้าในสายอาชีพ

6) พัฒนาทักษะด้านภาวะผู้นำ ทักษะด้านดิจิทัล และทักษะสำหรับผู้นำการเปลี่ยนแปลงรุ่นใหม่ใน อบต.ขามป้อม

**เป้าหมาย**

1) บุคลากรมีขีดความสามารถ ทักษะ ความรู้ และสมรรถนะที่หลากหลายในการปฏิบัติงานภารกิจองค์การบริหารส่วนตำบลขามป้อม

2) องค์การบริหารส่วนตำบลขามป้อมมีการวางแผนพัฒนาบุคลากร การวางแผนพัฒนาความก้าวหน้าในสายอาชีพให้แก่ข้าราชการหรือพนักงานส่วนท้องถิ่น

3) บุคลากรมีจิตสำนึก ประพฤติปฏิบัติตน ตามค่านิยม คุณธรรมจริยธรรม วัฒนธรรมการทำงานร่วมกัน โดยยึดหลักธรรมมาภิบาล

4) พัฒนาบุคลากรให้มีคุณภาพชีวิตและความสุขในวัยหลังเกษียณ

**ยุทธศาสตร์การบริหารและพัฒนาบุคลากร**

1) การบริหารทรัพยากรบุคคลและพัฒนาทรัพยากรทุกระดับเพื่อก้าวไปสู่ความเป็นมืออาชีพ

2) การพัฒนาบุคลากรทุกระดับให้มีประสิทธิภาพเพื่อรองรับการเปลี่ยนแปลง

3) การพัฒนาและเสริมสร้างการบริหารงานบุคคลและองค์กรแห่งการเรียนรู้

4) เสริมสร้างวัฒนธรรมองค์กรให้บุคลากรมีจิตสาธารณะ คุณธรรม จริยธรรม และการสร้างความสุขในองค์กร

**แผนการดำเนินงาน**

แผนการดำเนินงานสำหรับการบริหารและพัฒนาทรัพยากรบุคคลขององค์การบริหารส่วนตำบลขามป้อม ประจำปีงบประมาณ พ.ศ. 2567 มีรายละเอียดดังนี้

|  |  |  |  |  |  |
| --- | --- | --- | --- | --- | --- |
| **โครงการ/กิจกรรม** | **งบประมาณ** | **ระยะเวลาในการดำเนินการ** | | | |
| **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** |
| **1. การพัฒนาแผนกำลังคนและระบบบริหารทรัพยากรบุคคลขององค์การบริหารส่วนตำบลขามป้อม** | | | | | |
| 1.1 ทบทวนและ ปรับปรุงโครงสร้าง องค์กร ระบบงาน และกรอบ อัตรากำลังให้สอดคล้องกับ วิสัยทัศน์ พันธกิจ และภารกิจของ องค์การบริหารส่วนตำบลขามป้อม | - |  |  |  |  |
| 1.2 มีการสรรหา บุคลากรตามกรอบ อัตรากำลัง เช่น การบรรจุแต่งตั้ง การโอน การรับโอน การบรรจุกลับเข้า รับราชการ รวมถึงการสรรหาพนักงานจ้าง | - |  |  |  |  |
| 1.3 การประเมินประสิทธิภาพและประสิทธิผลการปฏิบัติงาน | - |  |  |  |  |
| **2. การพัฒนาบุคลากรของพนักงานส่วนท้องถิ่น** |  |  |  |  |  |
| 2.1 การจัดฝึกอบรมโดย อปท. และจัดส่งบุคลากรเข้าร่วมฝึกอบรมของทางภาครัฐ ปีงบประมาณ 2567 | 200,000 |  |  |  |  |
| 2.2 การพัฒนาบุคลากรด้าน คุณธรรม จริยธรรม | 30,000 |  |  |  |  |
| 2.3 การสร้าง ขัวญและ กำลังใจ และ แรงจูงใจในการทำงาน | - |  |  |  |  |

งานการเจ้าหน้าที่

สำนักปลัด อบต.ขามป้อม